OzLabs/hebrew-wiki-articles huggingface dataset:
יהודה כלץ (הראשון)

רבי יהודה כלץ היה ראש ישיבה בממלכת גרנדה ובאלג'יר ומחבר ספרים, אבי משפחת כלץ.

== ביוגרפיה ==
רבי יהודה כלץ נולד בקסטיליה לשלמה, בשנת ה'רל"ז בעקבות הפרעות הסמוכות לגירוש ספרד עבר לגרנדה שבאותה עת הייתה בשליטה מוסלמית, רבי יהודה הקים שם ישיבה ולימד את התלמידים גמרא עם רי"ף ור"ן ולאחר שהעלה את רמתם התקדם גם לשאר מפרשים, לאחר חמש שנים בשנת ה'רמ"א עבר למלגה ואף שם הקים ישיבה, בשנת ה'רמ"ו כנראה בשל התחלת גירוש ספרד עבר לעיר הונין שבאלג'יר והקים ישיבה, תלמידו רבי עלאל בן יוסף בן סידון שכנעו לעבור לתלמסאן לבית אביו אשר שם החיים יותר נוחים, ולאחר חודשיים עבר לשם, כאות הוקרה לתלמידו על העזרה הקדיש לו את החיבור משיח אלמים, לאחר שנת ה'רנ"ג אין ידיעות על חייו.

בשנת ה'רמ"א מכנה אותו רבי יוסף אושקי "מרנא ורבנא נר ישראל", הוא מופיע בראש החותמים על פסק בעניין קבלת הוראת הרמב"ם בתלמסאן.

== חיבוריו ==
* חיבורו המפורסם הוא ספר המוסר אשר תוכנו הוא קיצור ספר מנורת המאור לרבי ישראל אנקווה, רבי יהודה ערך והשמיט את הנדונים ההלכתיים מהספר וכך הפכו לעממי, הרב מאיר אלבז שיער שלא הייתה כוונתו לחבר ספר אלא להקל על צאן מרעיתו ולכן לא ציין שספרו הוא קיצור, הספר נדפס לראשונה בקושטא בשנת רצ"ז ולאחריו במנטובה שכ"א, ובקראקא שנ"ח, הספר יצא מחדש על ידי מכון אור הצפון. הרב מנחם מנדל קרנגיל כותב שההערות על דרך הקבלה בספר זה הן של רבי משה כלץ, אחיין המחבר. יש מייחסים את הספר לרבי יהודה השני. ויש מייחסים אותו לרבי שלמה בנו של רבי יהודה. רבי משה כלץ כתב הקדמה לספר והוסיף הגהות רבות על פי הקבלה, רבי יצחק בן אליקום מפוזנא חיבר ספר מוסר ביידיש בשם "לב טוב" שבו קיצר את הספר, השל"ה מביא את הספר עשרות פעמים, וגם הרמ"א מביאו.
* משיח אלמים - באור לפירוש רש"י לתורה, הספר הועתק על ידי רבי יהודה אלבז ונדפס על ידי נכדו בירושלים תשמ"ו, הרב משה פיליפ ההדיר מחדש את הספר על פי כתב יד נוספים.
* מבוא התלמוד, הרב משה הרשלר הדפיס בסיני נה תשכ"ד, את חיבורו מבוא התלמוד אשר בו חמישים ושמונה כללים אשר עלו לו תוך כדי תלמודו.
* תשובה בענייני עגונות, צוטטה על ידי מהר"י בירב ואחרים.

בספר תורה שלמה לרמ"מ כשר הביא באורים ממנו לחומש בראשית, כמו כן בכתב יד קיים דרשות על יציאת מצרים בשם פי יהודה.

== לקריאה נוספת ==
* 
* 
* הרב משה פיליפ, הקדמה לספר משיח אלמים, פתח תקווה תשס"א.
* נגה רובין כובש הלבבות - ספר לב טוב לרבי יצחק בן אליקום מפוזנא ספר מוסר מרכזי באידיש הוצאת הקיבוץ המאוחד, תשע"ג עמ' 83 והלאה, .
* שלמה זלמן הבלין [http://bookreader.nli.org.il/NliBookViewer/?ie_pid=IE47360549&_gl=1*2o3mt9*_ga*MTQzNTEyODYwMi4xNjIzODM2NDc0*_ga_8P5PPG5E6Z*MTYyMzg0NjAzMy4xLjEuMTYyMzg0NjY4OC41Mw..&_ga=2.169521254.677527197.1623836474-1435128602.1623836474#page/n0/mode/2up לתולדות משפחת אלכלץ] קריית ספר, מט, תשל"ד, עמ' 643 – 656.
* החיד"א, שם הגדולים מערכת ספרים ערך [http://www.daat.ac.il/daat/vl/shemhagdolim/shemhagdolim19.pdf ספר המוסר], ובהערות.
*
*
==הערות שוליים==

קטגוריה:מפרשי פירוש רש"י לתורה
קטגוריה:פרשני המקרא
קטגוריה:ראשי ישיבה
קטגוריה:רבנים אלג'יראים
קטגוריה:משפחת כלץ
יהודה כלץ (השני)

רבי יהודה כלץ (ה'ר"ס בערך – לפני ה'שנ"א) היה רב מרוקאי, מחבר פירוש מגיד משנה על הלכות שחיטה ברמב"ם.

==ביוגרפיה==
נולד לרבי שלמה כלץ וכאביו אף הוא לימד את רבי אברהם גאבישון. בגיל צעיר, חלק על רבי אברהם אבן טוואה.

בה'ש"ג נכבשה תלמסאן וכתוצאה מכך כל הכתובות נעלמו, הרב כלץ ואביו תיקנו כתובות חדשות לכולם. רבי אברהם גאבישון מתאר את המאורע בשנת שנ"א כסיפור היסטורי ששמע מפי מגידי אמת מה שאומר שבשנת שנ"א כבר לא היה בין החיים.

רבי יוסף אלאשקר חיבר (ברפ"ט) את ספרו צפנת פענח לבקשת הרב כלץ, בתשובה לנכדו של הרב כלץ הוא מתואר כנכדו של "רב קדוש וחכם בנעלמות ועשר מאמרות".

==חיבוריו==
חיבורו המפורסם הוא פירוש על הלכות שחיטה לרמב"ם אשר נדפס לראשונה בתוך ספר זבחים שלמים לרבי אברהם אנקווה (ליוורנו תרי"ח) והחל משנת ה'תרמ"ב נדפס על ידי מדפיסי ורשא כפירוש מגיד משנה של רבי וידאל די טולושא, תחת הכותרת "פירוש מגיד משנה על הלכות שחיטה אשר היה טמון בכתב יד ולא נדפס מעולם".

שאול ליברמן סבר שהמחבר הוא רבי יהודה הראשון (ללא תימוכין), והסכים עמו ישראל תא שמע, לעומתם שלמה זלמן הבלין הביא כתב יד של רבי יהודה השלישי בו כותב שמחברו הוא זקנו רבי יהודה השני וכך הוכרע הספק.

==קישורים חיצוניים==
* שלמה זלמן הבלין, [https://rosetta.nli.org.il/delivery/DeliveryManagerServlet?dps_pid=IE47360549 לתולדות משפחת אלכלץ], קריית ספר מט, תשל"ד, עמ' 643–656, באתר רמב"י.
* 
* 
==הערות שוליים==

קטגוריה:רבנים מרוקאים
קטגוריה:פרשני הרמב"ם
קטגוריה:משפחת כלץ
יהודה כלץ (השלישי)

רבי יהודה כלץ היה רב צפון אפריקאי, משורר ורופא. מחכמי אלג'יר.

== ביוגרפיה ==
נולד לרבי אברהם בן רבי יהודה כלץ השני, היה תלמידו של רבי שלמה דוראן שניים משיריו של הרב כלץ בשבח רבו נדפס בספרו "תפארת ישראל" (ה'שנ"א) שיר נוסף בשבח ספרו של רבו נדפס בספר חשק שלמה על משלי (ה'שנ"ג), מנוסח מצבתו נראה ששימש כרופא.

רבי אברהם אבן טוואה כתב קובץ השגות על פסקיו בהלכות שחיטה. 

הרב כלץ נפטר באלג'יר באייר ה'ש"פ.

== חיבוריו ==
* אלף המגן – חיבור בן אלף בתים על דיני קידושין גירושים מזונות ושבועות, חלקים מהחיבור נדפסו בתוך ספר [https://www.hebrewbooks.org/pdfpager.aspx?req=22175&pgnum=1 זכות אבות] (ליוורנו תקע"ז, באתר היברובוקס) לרבי אברהם קורייאט, חיבורו השלם מצוי בכמה כתבי יד.
* שמע שלמה – דיני טרפות, הספר נדפס על ידי רבי לוי אסולין בתוך ספר [https://hebrewbooks.org/9069 זבחי אלהים], (תוניס תרפ"ב, באתר היברובוקס).

שני חיבוריו אלו נכתבו בצורת שיר, בכתב יד קיימות מספר בקשות ממנו וכן קינה על הגביר ר' יעקב ששפורטש שנפטר בשנת ה'שע"ח.

==קישורים חיצוניים==
* שלמה זלמן הבלין, [https://rosetta.nli.org.il/delivery/DeliveryManagerServlet?dps_pid=IE47360549 לתולדות משפחת אלכלץ], קריית ספר מט, תשל"ד, עמ' 643–656, באתר רמב"י.
* 
* 

== הערות שוליים ==

קטגוריה:אלג'יר: רבנים
קטגוריה:נפטרים ב-1620
קטגוריה:משפחת כלץ
בני רוזנברג

בני רוזנברג (16 במרץ 1918 – 14 באוגוסט 1947) היה כותב ומשורר, חבר קיבוץ חצור.

== קורות חיים ==
רוזנברג נולד לשרה ומיכאל בעיר בתומי שבגאורגיה. אביו עלה בגפו לארץ ישראל בשנת 1920 וכעבור שנה הצטרפה אליו משפחתו. תחילה התגוררה המשפחה בירושלים, בבית משותף עם משפחת אליעזר בן-יהודה, עמה היו מיודדים. בהיותו כבן עשר, עברה משפחתו לתל אביב. תחילה למד בבית החינוך לילדי עובדים ואחר כך עבר לבית הספר החקלאי מקוה ישראל.

בתקופת לימודיו במקוה ישראל הצטרף לתנועת השומר הצעיר ולאחר סיום לימודיו בבית הספר החקלאי, היה בין מייסדי קיבוץ ג' של השומר הצעיר ובין ראשוני הקיבוץ שעלו להתיישבות בחצור. רוזנברג נהג לכתוב שירים, שחלקם פורסמו ב"על המשמר", ויצירה שחיבר, "הצרצר והנמלים - מחזה לגיל הנעורים: משל עממי ב-3 עלילות" אותה הלחין סשה ארגוב, הועלתה על ידי חברי הקיבוץ<ref></ref>.

רוזנברג התגייס ל"הגנה" ובאוגוסט 1947 נסע רוזנברג לישיבת מפקדת ההגנה בתל אביב. בהגיעם אל הכפר אבו כביר, במבואותיה הדרומיים של תל אביב, נתקל הטנדר במחסומים שהציבו ערבים והותקף ביריות. הטנדר התדרדר לתעלה והוא נפגע בראשו. הוא הובהל לבית החולים ושם מת מפצעיו. הובא למנוחות בקיבוצו חצור<ref></ref><ref></ref>.

במאמר לזכרו כתב אברהם שלונסקי: “בשם נחבא זה, בני, הדפיס גם את שיריו המעטים, אשר היה בהם ניגון והרבה קשב לניגון שלו ושל זולתו, הזולת אשר אהב – והוא ידע לאהוב אדם ושירה ולהאמין בהם...שנים-שלושה ימים לפני האסון הביא לי את שירו האחרון – 'פרעות בעיר'. עקת צל קברות…ניבא ולא ידע מה ניבא. זהו ניחושנו המריח את האסון בלא דעת"<ref></ref><ref></ref>

== יצירותיו ==
לאחר מותו כונסו שיריו של רוזנברג בשני קבצים שהוציאה ספריית פועלים: "בערוב היום"<ref></ref> ו"בטרם טל"<ref></ref>.
* הצרצר והנמלים - מחזה - הוצאת מחלקת החינוך הבינקיבוצית<ref></ref> - כולל את השירים שיר העלבון, שיר ערש, שיר החורף, הצרצר השיכור, שיר הבוקר ומרש העמל, כולם למילותיו של גרשון פלוטקין.
* בטרם טל - שירים - ספריית פועלים<ref></ref> - כולל את השירים פרעות בעיר, איך לערטל את האמת<ref></ref>, אני אוהב אותך<ref></ref>, חברי<ref></ref>, מה רב האבק<ref></ref>, אביב<ref></ref>, בוקר ושוק<ref></ref>, הקונכית והים<ref></ref> וחדווה<ref></ref>.
* בערוב היום - שירים - ספריית פועלים<ref></ref>

== קישורים חיצוניים ==

* [https://palmach.org.il/archive/galleries/galleryphoto/?itemId=42697 תמונת בני רוזנברג בחטיבת יפתח הגדוד השני גדוד הנגב] - אתר הפלמ"ח
* 

== הערות שוליים ==

קטגוריה:חצור (קיבוץ): אישים
קטגוריה:משוררים
קטגוריה:אנשי העלייה השלישית
קטגוריה:בוגרי בית הספר החקלאי מקוה ישראל
קטגוריה:חללי טרור ביישוב
קטגוריה:אישים הקבורים בחצור (קיבוץ)
קטגוריה:ארץ-ישראלים שנולדו ב-1918
קטגוריה:ארץ-ישראלים שנפטרו ב-1947
שולחן באקיי

שולחן באקיי (באנגלית: Buckeye Table) הוא מישור גדול הממוקם במרכז רכס אוהיו בהרי הורליק המהווים חלק מההרים הטראנס-אנטארקטיים, בארץ מרי בירד שבאנטארקטיקה.

אורכו של המישור 22 קילומטרים;

רוחבו של המישור משתנה בין 9.2 קילומטרים (בנקודה הרחבה ביותר) ל־3.7 קילומטרים (בנקודה הצרה ביותר).

גובהו של המישור 2,362 מטרים מעל פני הים; המישור הוא ההר ה-1,006 בגובהו באנטארקטיקה.

המישור מאופיין בהרים ומצוקים בעל פסגות שטוחות, המכוסים שלג. מצוקיו הצפוניים של המישור תלולים.

המישור מתמזג במדרון מתון ביותר עם הרמה המכוסה קרח שמדרום.

הפסגה ממוקמת בסמוך למדף מירסקי.

המדרונות הצפוניים של הפסגה הם מדרונות סלעיים חשופים מקרח.

== היסטוריה ==
=== גילוי ומיפוי המישור ===

רכס אוהיו כולו (ובו גם המישור) נסקרו לראשונה על ידי משלחת חציית הרי הורליק (Horlick Mountains Traverse party) מטעם התוכנית האנטארקטית של ארצות הברית בדצמבר 1958 (בקיץ האנטארקטי).

הרי הורליק נחקרו בשנים 1960–1961 ו- 1961–1962 על ידי גאולוגים מהמרכז למחקר הקטבים על שם בירד (Byrd Polar Research Center) באוניברסיטת המדינה של אוהיו, הממוקמת בעיר קולומבוס, בירת מדינת אוהיו שבארצות הברית.

=== מקור השם ===

שמו של המישור הוצע על ידי ויליאם ה. צ'אפמן (William H. Chapman), סוקר מטעם הסקר הגאולוגי של ארצות הברית, אשר השתתף בסקר הרי הורליק בעונת המחקר (הקיץ האנטארקטי) 1960–1961.

רכס אוהיו נקרא על שם אוניברסיטת המדינה של אוהיו, אשר חוקריה חקרו את הרכס. המישור נקרא על שם הכינוי של האוניברסיטה ושל מדינת אוהיו כולה "באקיי" - "Buckeye" משמעו עץ ערמון אמריקאי. תושבי אוהיו מכונים "בקאיים" (Buckeyes).

== לקריאה נוספת ==

<div class="mw-content-ltr">• LONG, William Ellis (1964), [https://etd.ohiolink.edu/apexprod/rws_etd/send_file/send?accession=osu1486565600561055&disposition=inline THE STRATIGRAPHY OF THE OHIO RANGE, ANTARCTICA], The Ohio State University</div>

<div class="mw-content-ltr">• G. W. Grindley (1967), [https://www.tandfonline.com/doi/pdf/10.1080/00288306.1967.10426756 The Geomorphology of the Miller Range, Transantarctic Mountains with notes on the glacial history and neotectonics of East Antarctica], New Zealand Journal of Geology and Geophysics, 10:2, 557-598, https://doi.org/10.1080/00288306.1967.10426756</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2090 שולחן באקיי] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/41918 שולחן באקיי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=130472 שולחן באקיי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1985&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR שולחן באקיי] באתר הגאזט האנטארקטי המשווה SCAR של ממשלת אוסטרליה
* [https://adam.antarcticanz.govt.nz/nodes/view/14689 תצלום שולחן באקיי] והר שופף באתר הגאזט האנטארקטי של ממשלת ניו זילנד
* [https://adam.antarcticanz.govt.nz/nodes/view/8566 תצלום שולחן באקיי] באתר הגאזט האנטארקטי של ממשלת ניו זילנד
* [https://geographic.org/geographic_names/antname.php?uni=2090&fid=antgeo_104 תצלום לוויין של אזור שולחן באקיי]

== הערות שוליים ==

באקיי
טייריס מקסי

טייריס מקסי (באנגלית: Tyrese Maxey; נולד ב-4 בנובמבר 2000) הוא כדורסלן אמריקאי, המשחק בקבוצת פילדלפיה 76' מליגת ה-NBA, בעמדת הרכז.

==קריירת מכללות==
מקסי נולד בדאלאס שבטקסס, וגדל בעיר גרלנד הסמוכה. בשנת 2019 החל ללמוד באוניברסיטת קנטקי, על מנת לשחק בקבוצת הכדורסל שלה תחת המאמן ג'ון קליפארי. לאורך עונתו היחידה בקבוצה, בה שיתף פעולה עם עמנואל קוויקלי, רשם ממוצעים של 14.0 נקודות, 4.3 ריבאונדים ו-3.2 אסיסטים למשחק.

==קריירת משחק מקצועית==
בדראפט ה-NBA{{כ}} 2020 נבחר מקסי על ידי פילדלפיה 76', בבחירה ה-21. לאחר עונת הרוקי שלו תפקד כמחליפו מהספסל של הרכז בן סימונס, וקלע 8.0 נקודות בממוצע למשחק.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| פילדלפיה	|| 61 || 8 || 15.3 || 0.462 || 0.301 || 0.871 || 1.7 || 2.0 || 0.4 || 0.2 || 8.0
|- style="background-color: #EFEFEF;"		
| 	|| פילדלפיה	|| 75 || 74 || 35.3 || 0.485 || 0.427 || 0.866 || 3.2 || 4.3 || 0.7 || 0.4 || 17.5
|-		
| 	|| פילדלפיה	|| 60 || 41 || 33.6 || 0.481 || 0.434 || 0.845 || 2.9 || 3.5 || 0.8 || 0.1 || 20.3
|- style="background-color: #EFEFEF;"		
| 	|| פילדלפיה || 70 || 70 || 37.5 || 0.450 || 0.373 || 0.868 || 3.7 || 6.2 || 1.0 || 0.5 || 25.9
|- style="background-color:#80BFFF; font-weight:bold;"		
| קריירה || 		|| 196 || 123 || 28.6 || 0.479 || 0.414 || 0.858 || 2.7 || 3.3 || 0.7 || 0.3 || 15.4
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| פילדלפיה || 12 || 0 || 13.0 || 0.439 || 0.333 || 0.636 || 1.8 || 1.3 || 0.3 || 0.5 || 6.3
|- style="background-color: #EFEFEF;"		
| 	|| פילדלפיה || 12 || 12 || 40.4 || 0.484 || 0.377 || 0.940 || 3.5 || 3.9 || 0.8 || 0.2 || 20.8
|-		
| 	|| פילדלפיה || 11 || 11 || 38.5 || 0.427 || 0.400 || 0.903 || 4.8 || 2.3 || 1.4 || 0.5 || 20.5
|- style="background-color:#80BFFF; font-weight:bold;"		
| קריירה || 		|| 35 || 23 || 30.4 || 0.452 || 0.386 || 0.864 || 3.3 || 2.5 || 0.8 || 0.4 || 15.7
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:טקסס: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של פילדלפיה 76'
קטגוריה:כדורסלני פילדלפיה 76'
קטגוריה:אמריקאים שנולדו ב-2000
עמנואל קוויקלי

עמנואל ג'יילן קוויקלי (באנגלית: Immanuel Jaylen Quickley; נולד ב-17 ביוני 1999) הוא כדורסלן אמריקאי, שמשחק בקבוצת טורונטו ראפטורס מליגת ה-NBA, בעמדות הרכז והקלע.

==קריירת תיכונים ומכללות==
קוויקלי נולד בעיר הברה דה גרייס שבמרילנד, וגדל בבל אייר הסמוכה. בקיץ 2017 נבחר להשתתף במשחק מקדונלד'ס אול-אמריקן, לאחר שרשם ממוצעים של 20.8 נקודות, 6.7 ריבאונדים, 6.7 אסיסטים ו-3.7 חטיפות למשחק בליגת התיכונים של מרילנד.

בשנת 2017 החל ללמוד באוניברסיטת קנטקי. בעונתו הראשונה במדי "קנטקי ויילדקטס" מיעט לשחק, וקלע 5.2 נקודות בממוצע למשחק לצדם של טיילר הירו, פי. ג'יי. וושינגטון וקלדון ג'ונסון. בעונת 2018/2019 הפך לאחד השחקנים המובילים של הקבוצה, לצד חברו לקו האחורי טייריס מקסי, והעמיד ממוצעים של 16.1 נקודות, 4.2 ריבאונדים ו-1.9 אסיסטים למשחק. בסיום העונה נבחר לשחקן המצטיין של המחוז הדרום-מזרחי (SEC).

==קריירת משחק מקצועית==
בדראפט ה-NBA{{כ}} 2020 נבחר קוויקלי בבחירה ה-25 על ידי אוקלהומה סיטי ת'אנדר, ומיד הועבר בטרייד לניו יורק ניקס. במשחקו ה-14 בלבד ב-NBA, ב-24 בינואר 2021, קלע 31 נקודות בהפסד הניקס לפורטלנד טרייל בלייזרס. לאחר עונת הרוקי שלו קלע 11.4 נקודות בממוצע למשחק.

ב-30 בדצמבר 2023 עבר קוויקלי, יחד עם אר. ג'יי. בארט ובחירת דראפט בסיבוב השני ב-2024, מהניקס לטורונטו ראפטורס, תמורת 3 משחקני טורונטו.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ניו יורק	|| 64 || 3 || 19.4 || 0.395 || 0.389 || 0.891 || 2.1 || 2.0 || 0.5 || 0.2 || 11.4
|- style="background-color: #EFEFEF;"		|| 
| 	|| ניו יורק	|| 78 || 3 || 23.1 || 0.392 || 0.346 || 0.881 || 3.2 || 3.5 || 0.7 || 0.0 || 11.3
|-		|| 
| 	|| ניו יורק	|| 81 || 21 || 28.9 || 0.448 || 0.370 || 0.819 || 4.2 || 3.4 || 1.0 || 0.2 || 14.9
|- style="background-color:#80BFFF; font-weight:bold;"		|| 
| קריירה || 		|| 223 || 27 || 24.2 || 0.416 || 0.367 || 0.859 || 3.2 || 3.1 || 0.7 || 0.1 || 12.7
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ניו יורק	|| 5 || 0 || 15.4 || 0.303 || 0.364 || 0.714 || 1.4 || 1.0 || 0.6 || 0.0 || 5.8
|- style="background-color: #EFEFEF;"		|| 
| 	|| ניו יורק	|| 8 || 0 || 21.9 || 0.348 || 0.243 || 0.850 || 1.6 || 1.0 || 0.5 || 0.0 || 9.0
|- style="background-color:#80BFFF; font-weight:bold;"		|| 
| קריירה || 		|| 13 || 0 || 19.4 || 0.333 || 0.271 || 0.815 || 1.5 || 1.0 || 0.5 || 0.0 || 7.8
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מרילנד: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של אוקלהומה סיטי ת'אנדר
קטגוריה:כדורסלני ניו יורק ניקס
קטגוריה:כדורסלני טורונטו ראפטורס
קטגוריה:אמריקאים שנולדו ב-1999
משה בן שם טוב אבן חביב

משה בן שם טוב אִבְּן חביב (1450–1520) היה משורר ומדקדק עברי.

== ביוגרפיה ==
אבן חביב נולד בליסבון שבפרטוגל במחצית השנייה של המאה החמש עשרה. נדד בספרד, ארצות ערב, אולי גם בצרפת, ולבסוף התיישב בקהילה היהודית שבעיר ביטונטו שבדרום איטליה. העביר בספריו את תורת הדקדוק<ref>במיוחד ניכרת השפעת ספר הדקדוק "מעשה אפד" מאת פרופייט דוראן</ref> ומלאכת השיר של חכמי ספרד והיה גם בקיא בפילוסופיה. פירושו לספר "בחינת עולם" מאת ידעיה הפניני מצוטט על ידי מפרשיה המאוחרים יותר של היצירה.

== כתביו ==
* תוצאות חיים: פרוש בחינת עולם לידעיה הפניני – פירוש לספרו של ידעיה הפניני, בחינת עולם<ref></ref>
* מרפא לשון – ספר על הדקדוק העברי<ref name=":0"></ref>
* פרח שושן – ספר על הדקדוק העברי<ref></ref>
* דרכי נועם – ספר על דרכי השיר<ref name=":0" />
* פרוש מלות ההגיון לרמב"ם<ref></ref>

== הנצחה ==
על שמו רחוב ברמת גן.

== לקריאה נוספת ==

* אריה שיפרס, "משה בן חביב: משורר ומהגר", סטודיה רוזנטליאנה, <abbr>כרך</abbr> 35, מס' 2, 2001, ע' 172–183 (באנגלית).

== קישורים חיצוניים ==
* 
* 
* 
* 

== הערות שוליים ==

קטגוריה:מדקדקי העברית בימי הביניים
קטגוריה:ליסבון: אישים
קטגוריה:מגורשי ספרד ופורטוגל
קטגוריה:נפטרים ב-1520
קו סולנצבסקאיה

קו סולנצבסקאיה (ברוסית: Солнцевская линия) (קו מס' 8A) הוא קו ברכבת התחתית של מוסקבה.

קו סולנצבסקאיה ממוקם בשטחי המחוז המרכזי, המערבי, ומוסקבה החדשה. הקו כולל 14 תחנות, אורכו 30.9 ק"מ, וזמן הנסיעה הממוצע בו הוא 41 דקות<ref>http://www.rosmetrostroy.ru/solnline.htm</ref>.

הקטע הראשון של הקו מתחנת דלובוי צנטר עד תחנת פארק פובדי נפתח ב-31 בינואר 2014.

נכון לעכשיו אין לקו סולנצבסקאיה קשר ישיר עם קו קלינינסקאיה, המוצג בתרשימים באותו צבע צהוב ומספר 8. פרויקט חיבור שני הקווים לקו קלינינסקו-סולנצבסקאיה אחד , קיים כבר כמה עשורים, אולם בדיקת האפשרות והתזמון להקמת קו זה תהיה רק לאחר שנת 2023 ,עם סיום בניית קו הטבעת הגדול<ref>https://stroi.mos.ru/news/sobianin-stantsii-mietro-pykhtino-i-vnukovo-planiruietsia-postroit-v-2023-ghodu</ref>.

==קישורים חיצוניים==
* [https://nashemetro.ru/future/solncevo/ קו סולנצבסקאיה באתר nashemetro.ru]

==הערות שוליים==

קטגוריה:קווי הרכבת התחתית של מוסקבה
פייטון פריצ'רד

פייטון מייקל פריצ'רד (באנגלית: Payton Michael Pritchard; נולד ב-28 בינואר 1998) הוא כדורסלן אמריקאי, שמשחק בקבוצת בוסטון סלטיקס מליגת ה-NBA, בעמדת הרכז.

==קריירת מכללות==
פריצ'רד נולד בעיר טואלטין שבאורגון, ובשנת 2016 החל ללמוד באוניברסיטת אורגון. בעונת 2016/2017 הוביל את קבוצת "אורגון דאקס", לצדם של דילון ברוקס, טיילר דורסי, ג'ורדן בל וכריס בושיי, למעמד פיינל פור טורניר אליפות המכללות בכדורסל, בפעם השנייה בלבד בתולדותיה. ב-3 העונות הבאות הציג שיפור הדרגתי בתפוקתו, עד שבעונת 2019/2020 העמיד ממוצעים של 20.5 נקודות, 5.5 אסיסטים, 4.3 ריבאונדים ו-1.5 חטיפות למשחק. בסיום אותה עונה נבחר לשחקן המצטיין של "מחוז Pac-12".

==קריירת משחק מקצועית==
בדראפט ה-NBA{{כ}} 2020 נבחר פריצ'רד בבחירה ה-26, על ידי בוסטון סלטיקס. לאורך עונת הרוקי שלו שימש כמחליפו הראשי מהספסל של הרכז קמבה ווקר, וקלע 7.7 נקודות בממוצע למשחק.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| בוסטון	|| 66 || 4 || 19.2 || 0.440 || 0.411 || 0.889 || 2.4 || 1.8 || 0.6 || 0.1 || 7.7
|- style="background-color: #EFEFEF;"		
| 	|| בוסטון	|| 71 || 2 || 14.1 || 0.429 || 0.412 || 1.000 || 1.9 || 2.0 || 0.4 || 0.1 || 6.2
|-		
| 	|| בוסטון	|| 48 || 3 || 13.4 || 0.412 || 0.364 || 0.750 || 1.8 || 1.3 || 0.3 || 0.0 || 5.6
|- style="background-color:#80BFFF; font-weight:bold;"		
| קריירה || 		|| 185 || 9 || 15.7 || 0.430 || 0.400 || 0.890 || 2.1 || 1.7 || 0.4 || 0.1 || 6.6
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| בוסטון	|| 5 || 0 || 13.4 || 0.353 || 0.300 || 1.000 || 1.8 || 2.4 || 0.4 || 0.0 || 3.4
|- style="background-color: #EFEFEF;"		
| 	|| בוסטון	|| 24 || 0 || 12.9 || 0.422 || 0.333 || 0.667 || 1.9 || 1.6 || 0.3 || 0.1 || 4.8
|-		
| 	|| בוסטון	|| 10 || 0 || 5.7 || 0.545 || 0.400 || 0.800 || 0.6 || 1.1 || 0.1 || 0.0 || 3.2
|- style="background-color:#80BFFF; font-weight:bold;"		
| קריירה || 		|| 39 || 0 || 11.1 || 0.433 || 0.337 || 0.769 || 1.6 || 1.6 || 0.2 || 0.1 || 4.2
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אורגון: כדורסלנים
קטגוריה:כדורסלני אוניברסיטת אורגון
קטגוריה:בחירות דראפט של בוסטון סלטיקס
קטגוריה:כדורסלני בוסטון סלטיקס
קטגוריה:אמריקאים שנולדו ב-1998
רוברט איוואנוב

רוברט איוואנוב (בפינית: Robert Ivanov; נולד ב־19 בספטמבר 1994)<ref></ref> הוא כדורגלן מקצועני פיני, המשחק בנבחרת פינלנד ובמועדון הגרמני איינטרכט בראונשווייג, כמגן.

== קריירה ==
איוואנוב נולד בהלסינקי, פינלנד ב-19 בספטמבר 1994, לאם פינית אינגרית ולאב רוסי. הוא גדל במשפחת ספורטיבית. אביו ולדימיר איוואנוב (מת ב־2014) שיחק כדורגל, ואמו, נלי פאקי, היא אינגרית במוצאה, ששיחקה כדוריד ושיחקה בנבחרת אסטוניה ובקבוצת ספרטה, עמה זכתה באליפות פינלנד בכדוריד בעונת 1997. משפחתו של רוברט דוברת רוסית, והוא גם למד רוסית בבית הספר מכיתות א'-ו'. בילדותו, בנוסף לכדורגל, שיחק גם כדוריד וכדורסל, אך בסופו של דבר החליט להתמקד בכדורגל ושיחק במדי HIK ולאחר מכן שיחק בקבוצת PK-35, משנת 2003 ושיחק בקבוצת הנוער עד 2013.
===מועדונים===
רוברט שיחק במועדונים מיליפורו (Myllypuro), ויקינגיט (Viikingit) והונקה אספו (Honka) מהליגה הפינית. הוא נכלל בהרכב קבוצת החודש של ליגת Veikkausliiga ליולי 2018<ref></ref> וספטמבר 2018. <ref></ref>

ברמה הבוגרת החל לשחק במועדונים בליגה השלישית בפינלנד. בשנת 2014 שיחק במועדון מליופורו, ובשנת 2015 הוא הפך לשחקן וויקינגיט. במקביל לכדורגל, איוואנוב שירת בצבא הפיני. לפני פתיחת עונת 2016 הוא חתם על חוזה במועדון אחר מהליגה השלישית, הונקה, במדיה השיג עלייה לליגת יוקונן באותה עונה. בשנת 2017 הוא המשיך לשחק בקבוצה וסיים איתה במקום השני בליגה. על פי תוצאות הפלייאוף עם מועדון HIFK, הונקה חזרה לליגת העל הפינית בכדורגל.

ב־1 בספטמבר 2020 הוא חתם על חוזה לשנתיים במועדון ורטה פוזנן מליגת העל הפולנית.<ref></ref>

=== בנבחרת ===
הוא ערך את הופעת הבכורה שלו בנבחרת פינלנד בכדורגל ב־8 בינואר 2019 במשחק ידידות מול שוודיה, כשעלה כמחליף של אלבין גרנלונד בדקה 85.<ref></ref>

איוואנוב זומן למשחק הידידות וליורו 2020 לפני המשחק מול שוודיה ב־29 במאי 2021.<ref></ref>

==קישורים חיצוניים==

==הערות שוליים==

קטגוריה:כדורגלנים פינים
קטגוריה:מגני כדורגל פינים
קטגוריה:הלסינקי: כדורגלנים
קטגוריה:כדורגלני איינטרכט בראונשווייג
קטגוריה:כדורגלני נבחרת פינלנד
קטגוריה:ספורטאים זרים בפולין
קטגוריה:ספורטאים פינים בגרמניה
קטגוריה:כדורגלני יורו 2020
קטגוריה:פינים שנולדו ב-1994
טס דיילי

טס דיילי (באנגלית: Tess Daly; נולדה ב-29 במרץ 1969) היא מנחת טלוויזיה בריטית.

==ביוגרפיה==
דיילי נולדה לזוג הורים שעבדו במפעל לטקסטיל ולה אחות צעירה. היא התגלתה כדוגמנית במנצ'סטר ועבדה בתחום בפריז, לונדון וגם במזרח הרחוק.

היא הופיעה בקליפים לשירים "Serious" ו-"Violence of Summer" של להקת דוראן דוראן.

ב-2003 החליפה את אולריקה ג'ונסון בהנחיית התוכנית "Home on Their Own" במסגרתה מבצעים שינויים בבתים לפי רצונותיהם של ילדים כיצד הבית ייראה בזמן שהורים בחופשה.

ב-2004 החלה להנחות את תוכנית הריקודים הפופולרית "Strictly Come Dancing" שלה גרסאות רבות מרחבי העולם וביניהן רוקדים עם כוכבים בישראל.

בין 2006–2007 הנחתה את תוכנית המציאות "Just the Two of Us" במסגרתה זוגות המורכבים מזמר מקצועי וידוען שאינו זמר מתחרים ביניהם בשירה.

ב-2011 יצא ספר שכתבה "The Camera Never Lies".

ב-2003 התחתנה עם מגיש הטלוויזיה ורנון קיי.

==קישורים חיצוניים==

קטגוריה:מנחות טלוויזיה בריטיות
קטגוריה:דוגמניות אנגליות
קטגוריה:מנחי טלוויזיה בריטים
קטגוריה:דוגמנים בריטים
קטגוריה:בריטיות שנולדו ב-1969
קטגוריה:אנגלים שנולדו ב-1969
תחנת קרופוטקינסקאיה

תחנת קרופוטקינסקאיה (ברוסית: Кропоткинская) היא תחנת הרכבת התחתית של מוסקבה בקו סוקולניצ'סקאיה.

התחנה ממוקמת ברובע חמובניקי, ליד קתדרלת ישו המושיע.

תחנת קרופוטקינסקאיה נפתחה ב-15 במאי 1935, כחלק מהקטע הראשון במטרו של מוסקבה<ref>https://um.mos.ru/houses/stantsiya-metro-kropotkinskaya/</ref>.

בעתיד התחנה תהיה קשורה במעבר עם תחנת וולחונקה של קו קלינינסקו-סולנצבסקאיה .

== קישורים חיצוניים ==

== הערות שוליים ==

קרופוטקינסקאיה
לוגנץ דורט

לוגנץ "לו" דורט (באנגלית: Luguentz "Lu" Dort; נולד ב-19 באפריל 1999) הוא כדורסלן קנדי, שמשחק בקבוצת אוקלהומה סיטי ת'אנדר מליגת ה-NBA, בעמדות הקלע והסמול פורוורד. נודע בעיקר בשל כישוריו ההגנתיים.

==קריירת תיכונים ומכללות==
דורט נולד בעיר מונטריאול שבקוויבק, קנדה, להורים שמוצאם בהאיטי, ובגיל 15 עבר ללמוד בג'קסונוויל שבפלורידה. בתור אחד משחקני התיכונים המצטיינים בארצות הברית, הוזמן בשנת 2017 להשתתף במשחק נייקי הופ סאמיט.

בשנת 2018 החל ללמוד באוניברסיטת המדינה של אריזונה. בעונתו היחידה בקבוצת הכדורסל של האוניברסיטה נבחר לחמישיית ההגנה של "מחוז Pac-12", ורשם ממוצעים של 16.1 נקודות, 4.3 ריבאונדים, 2.3 אסיסטים ו-1.5 חטיפות למשחק.

==קריירת משחק מקצועית==
לאחר שלא נבחר על ידי אף קבוצה בדראפט ה-NBA{{כ}} 2019, חתם דורט על "חוזה כפול" בקבוצת אוקלהומה סיטי ת'אנדר, במסגרתו שיחק לסירוגין גם בקבוצת הבת של הת'אנדר מליגת הפיתוח של ה-NBA – אוקלהומה סיטי בלו. במהלך עונת הרוקי שלו זכה למקום קבוע בחמישיית הקבוצה, ולקראת סיומה הומר חוזהו לחוזה NBA סטנדרטי ל-4 עונות. ב-3 באפריל 2021 קלע דורט שיא קריירה של 42 נקודות בהפסד הת'אנדר ליוטה ג'אז.

==סטטיסטיקה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה
! קבוצה
! משחקים
! חמישייה
! דקות
! אחוזים מהשדה
! אחוזים משלוש
! אחוזים מהקו
! ריבאונדים
! אסיסטים
! חטיפות
! חסימות
! נקודות
|-
| 
| אוקלהומה סיטי
| 36 || 28 || 22.8 || 0.394 || 0.297 || 0.792 || 2.3 || 0.8 || 0.9 || 0.1 || 6.8
|- style="background-color: #EFEFEF;"
| 
| אוקלהומה סיטי
| 52 || 52 || 29.7 || .387 || 0.343 || 0.744 || 3.6 || 1.7 || 0.9 || 0.4 || 14.0
|-
| 
| אוקלהומה סיטי
| 51 || 51 || 32.6 || 0.404 || 0.332 || 0.843 || 4.2 || 1.7 || 0.9 || 0.4 || 17.2 
|- style="background-color: #EFEFEF;"
| 
| אוקלהומה סיטי
| 74 || 73 || 30.7 || 0.388 || 0.330 || 0.772 || 4.6 || 2.1 || 1.0 || 0.3 || 13.7 
|-
| 
| אוקלהומה סיטי
| 79 || 79 || 28.4 || 0.438 || 0.394 || 0.826 || 3.6 || 1.4 || 0.9 || 0.6 || 10.9
|- style="background-color:#80BFFF; font-weight:bold;"
| style="text-align:center;" colspan="2"| קריירה
| 292 || 283 || 29.3 || 0.403 || 0.347 || 0.794 || 3.8 || 1.6 || 0.9 || 0.4 || 12.8
|}

====פלייאוף====
{| class="wikitable sortable" style="font-size:95%; text-align:right;"
! עונה
! קבוצה
! משחקים
! חמישייה
! דקות
! אחוזים מהשדה
! אחוזים משלוש
! אחוזים מהקו
! ריבאונדים
! אסיסטים
! חטיפות
! חסימות
! נקודות
|-
| 
| אוקלהומה סיטי
| 6 || 6 || 29.2 || 0.355 || 0.260 || 0.533 || 3.7 || 1.0 || 0.3 || 1.0 || 12.5
|-
| 
| אוקלהומה סיטי
| 10 || 10 || 35.0 || 0.363 || 0.391 || 0.842 || 4.6 || 2.0 || 1.3 || 0.2 || 10.7
|- style="background-color:#80BFFF; font-weight:bold;"
| align="center" colspan="2"| קריירה
| 16 || 16 || 32.8 || 0.359 || 0.333 || 0.706 || 4.3 || 1.6 || 0.9 || 0.5 || 11.4
|}

==קישורים חיצוניים==

==הערות שוליים==

קטגוריה:כדורסלנים קנדים
קטגוריה:מונטריאול: אישים
קטגוריה:כדורסלני אוניברסיטת המדינה של אריזונה
קטגוריה:שחקני NBA שלא נבחרו בדראפט
קטגוריה:כדורסלני אוקלהומה סיטי ת'אנדר
קטגוריה:כדורסלני אוקלהומה סיטי בלו
קטגוריה:קנדים ממוצא האיטי
קטגוריה:קנדים שנולדו ב-1999
יחסי פינלנד – קוריאה הדרומית

יחסי פינלנד–קוריאה הדרומית הם היחסים הדו-צדדיים בין פינלנד וקוריאה הדרומית.

== סקירה כללית ==
פינלנד הכירה ברפובליקה של קוריאה ב-13 באפריל 1973, והיחסים הדיפלומטיים בין המדינות כוננו ב-24 באוגוסט 1973.

הסחר הבילטרלי בשנת 2014 עמד על כ-1.696 מיליארד דולר, וההשקעה הדו-צדדית בשנת 2014 הייתה כ-222.79 מיליון דולר.

== נציגויות דיפלומטיות ==
* פינלנד מחזיקה בקוריאה הדרומית שגרירות בסיאול.
* קוריאה הדרומית מחזיקה בפינלנד שגרירות בהלסינקי וקונסוליה באואולו.

== הערות שוליים ==
יחסי טורקיה–מונגוליה

יחסי טורקיה–מונגוליה הם יחסי החוץ בין מונגוליה לטורקיה.

== היסטוריה ==
המונגולים והטורקים פיתחו מערכת יחסים חזקה. שני העמים היו בדרך כלל עמים נוודים, והקשר התרבותי התפתח לתערובת של ברית וסכסוכים.<ref></ref> אנשי שיונגנו נחשבו לאבותיהם של הטורקים והמונגולים המודרניים.<ref></ref> גם הטורקים וגם המונגולים רואים עצמם לוחמים נודדים, ובמשך זמן רב פיתחו היסטוריה של טיפוח ברית נגד אימפריות סיניות שונות בניסיונותיה לשמור על תרבותה וגבולה.<ref></ref>

שני העמים חלקו גם מסורת טורקו-מונגולית משותפת, שהתפתחה בהדרגה במובן השגוי של יראת כבוד לטנגריזם, בגאווה חזקה המבוססת על חופש וכבוד.<ref></ref> האמונה הצליחה לשרוד גם כאשר המונגולים והטורקים אימצו דתות אחרות, בודהיזם ואסלאם, בהתאמה.

כאשר ג'ינגיס חאן הקים את האימפריה המונגולית, הטורקים התחלקו בין ברית לעוינות. מספר שבטים טורקים כרתו ברית עם האימפריה המונגולית, בעוד מספר שבטים טורקים קמו ונלחמו נגד השליטים המונגולים, והמשיכו במסורות הנוודים.<ref></ref> זה נמשך עם ממשלות טורקו-מונגוליות שונות כמו אורדת הזהב, השושלת הטימורית, האימפריה המוגולית עד לעליית האימפריה העות'מאנית, בתוצר נוסף של שושלת טורקו-מונגולית.<ref></ref>

כיום, עמים טורקים רבים ממשיכים לחלוק מנהגים תרבותיים כמעט זהים עם עמיתיהם המונגולים.<ref></ref> לדברי ו' גורדלבסקי, אשר צוטט על ידי הטורקולוג והמונגולוג הרוסי אלכסנדר קדירבייב "על מנת להבין את ההיסטוריה של העמים הטורקיים יש צורך ללמוד את המונגולים".<ref></ref>

== יחסים מודרניים ==
טורקיה ומונגוליה כוננו יחסים בשנת 1969 כאשר מונגוליה הייתה מדינה קומוניסטית. היחסים הידידותיים בין שתי מדינות באו לידי ביטוי בטקס עוד בשנת 2019, כאשר שגריר טורקיה במונגוליה אחמט יזאל הצהיר כי "יש לנו יחסים היסטוריים, תרבותיים וחברתיים עוד מלפני 2000 שנה. אנו יכולים לעשות דברים רבים כדי להבטיח כי ידידות זו תביא אותנו הלאה", והוספנו שטורקיה תמיד תהיה שכנה שלישית של מונגוליה.<ref></ref>

כמו כן, טורקיה ומונגוליה העמיקו את שיתוף הפעולה שלהן, אשר נע בין חינוך לסיוע כלכלי, כמו גם מחויבות היסטורית להבנת היחסים העתיקים של שתי המדינות.<ref>https://www.montsame.mn/en/read/193868</ref>

== נציגויות דיפלומטיות ==
* טורקיה מחזיקה במונגוליה שגרירות באולן בטור.
* מונגוליה מחזיקה בטורקיה שגרירות באנקרה.

== הערות שוליים ==
דרמוט מלרוני

דרמוט מלרוני (באנגלית: Dermot Mulroney; נולד ב-31 באוקטובר 1963) הוא שחקן אמריקאי.

==ביוגרפיה==
מלרוני נולד באלכסנדריה שבווירג'יניה להורים ילידי איווה, יש לו שני אחים גדולים, אח צעיר ואחות צעירה, הוא למד תקשורת באוניברסיטת נורת'ווסטרן והיה חבר באחוות סטודנטים. הוא עבר להוליווד והחל לנסות את מזלו בתחום המשחק, בסוף שנות השמונים החל להופיע במספר פרקים של סדרות טלוויזיה, הופעתו הקולנועית הראשונה הייתה בסרט "Sunset", לצד ברוס ויליס.

ב-1994 שיחק במערבון האימה "Silent Tongue", ב-1997 שיחק את ידידה של ג'וליה רוברטס בו היא מאוהבת בסרט "החתונה של החבר שלי". ב-2002 שיחק בסרט "אודות שמידט" את חתנו של וורן שמידט, ב-2005 גילם את נער הליווי בסרט "הדייט שלי לחתונה" ושיחק בסרט "עד שהמשפחה תפריד בינינו".

בשנת 2015 שיחק בדרמת המתח "הקרבה" אודות ארבעה נערים מעיירה קטנה בטקסס הנאבקים במצפונם לאחר תאונה טרגית.

בשנת 2019 שיחק במותחן הפשע "משלוח מסוכן" בכיכובה של אולגה קורילנקו.

בשנת 2021 גילם את הדמות הגברית הראשית בקומדיה הרומנטית "כריסמס מבוטל". 

בשנת 2022 שיחק בסרט האימה העל-טבעי "אמא" בהפקתו של סם ריימי; בהמשך, כיכב בתפקיד הראשי במותחן הריגול "משחק הסוכן" ובסרט הפעולה "Section Eight". 

בשנת 2023 גילם את דמותו של המרגל רוברט קלייטון איימס בסדרה "רוחות ביירות" פרי יצירתם של ליאור רז ואבי יששכרוף עבור רשת שואוטיים. באותה שנה גילם את מאמן הכדורסל קית' דמברוט <small>(אנ')</small> בסרט הדרמה הביוגרפי "Shooting Stars" על התחלת הקריירה של הכדורסלן לברון ג'יימס. בהמשך, שיחק וגילם את הבלש ויין ביילי בסרט האימה "צעקה 6" בבימוים של מאט בטינלי-אולפין ו, לפי תסריט מאת ו. שיחק גם בקומדיה הרומנטית "רק לא אתה" ובמותחן הפשע "The Dirty South". 

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:צ'לנים אמריקאים
קטגוריה:בוגרי אוניברסיטת נורת'ווסטרן
קטגוריה:אמריקאים ממוצא גרמני
קטגוריה:אמריקאים שנולדו ב-1963
Black Swan

"black swan" (בעברית: "ברבור שחור") הוא סינגל של להקת הבנים הדרום קוריאנית BTS, שפורסם ב-17 בינואר 2020 כסינגל מוביל, כמה ימים לפני פרסום אלבום האולפן הרביעי שלהם, Map of the Soul: 7.

== רקע וכתיבה ==
השיר נכתב על ידי חבר הלהקה RM, יחד עם אוגוסט ריגו, וניס נאנט, קלייד קלי וקאנג היו ג'ונג-וון, שהיה אחראי גם על ההפקה. השיר מתאפיין בסגנון אימו ראפ, קלאוד ראפ ומוזיקת טראפ. נושא השיר הוא פחדם של האומנים מאובדן תשוקתם ואהבתם למוזיקה, ובכך הוא יוצא דופן יחסית לשאר שירי הלהקה, משום שהוא מביע נושאים מלנכוליים יותר כמו חרדה, מוות ואובדן.<ref></ref><ref></ref>

== וידאו קליפ ==
שני קליפים, שניהם בהשראת הסרט ברבור שחור,<ref></ref> בוימו לשיר. הווידאו הראשון פורסם במקביל לפרסום השיר, וכלל מופע מחול פרשני של להקת המחול המודרני הסלובנית MN Dance Company. הקליפ השני הוסרט בתיאטרון של לוס אנג'לס ופורסם במפתיע ב-4 במרץ 2020. הוא מתאר את חברי הלהקה רוקדים על במת תיאטרון ריקה וחשוכה תוך שמלווה אותם צל מסתורי.

=== הקליפ הראשון ===
הקליפ הראשון, שפורסם יחד עם השיר, כלל מופע מחול מודרני של הלהקה הסלובנית MN Dance Company. הסרטון אורך כחמש וחצי דקות. בתחילתו מופיע ציטוט של מרתה גרהם, רקדנית וכוריאוגרפית:

ציטוט זה מבטא את המסר של השיר - חרדתם של חברי הלהקה מפני אובדן התשוקה והאהבה שלהם אל המוזיקה.<ref name=":0"></ref> חברי הלהקה רומזים לציטוט במשפטים מתוך השיר.<ref>"...הלב כבר לא רוטט / כשהמוזיקה נשמעת / זה יהיה המוות הראשון שלי / תמיד פחדתי מכך..."</ref>

בווידאו, המוסרט בקניון נטוש, רוקדים שבעה רקדנים, מתוכם שישה בלבוש מלא, שחור, והרקדן המרכזי שפלג גופו העליון ערום. הרקדן המרכזי מנסה להימלט מתוך כלוב שסורגיו הם קרני אור, אך ששת הרקדנים האחרים מושכים אותו פנימה. בסופו של דבר הוא יוצא מהכלוב, מתרומם ועף.

=== הקליפ השני ===
הקליפ השני, הרשמי, פורסם ללא הודעה מוקדמת ב-4 במרץ 2020. הוא הוסרט בתיאטרון העתיק של לוס אנג'לס, ומתאר את חברי הלהקה רוקדים בכוריאוגרפיה מורכבת על במת תיאטרון גדולה, חשוכה וריקה. תוך כדי ריקוד הם פוגשים את הצללים או ההשתקפויות שלהם, ובגדיהם משנים את צבעם והופכים מלבנים לשחורים.<ref></ref> בהודעה לעיתונות הסבירה חברת התקליטים שלהם, ביג היט אנטרטיינמנט, שבשיר הזה מבקשים חברי הלהקה "לצלול עמוק אל תוך האני הפנימי שלהם כאמנים ולהתמודד עם הצללים שהסתירו בעבר".<ref name=":0" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי BTS
קטגוריה:שירים באנגלית
קטגוריה:שירים שנכתבו על ידי פידוג
קטגוריה:שירים שנכתבו על ידי RM
קטגוריה:שירים על בעלי כנף
קטגוריה:שירים על מוזיקה
קטגוריה:בלדות משנות ה-2020
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון במלזיה
יחסי ארמניה – קוריאה הדרומית

יחסי ארמניה–קוריאה הדרומית הם היחסים הדו-צדדיים בין ארמניה וקוריאה הדרומית.

== סקירה כללית ==
שתי המדינות כוננו יחסים דיפלומטיים ב-21 בפברואר 1992. ב-6 בנובמבר 2005 נחתם בירוואן הסכם על התייעצויות בין משרד החוץ של ארמניה ומשרד החוץ והמסחר של קוריאה הדרומית. ב-23 בפברואר 2012 נחתם בסיאול הסכם על ויתור הדדי של חובת הוויזה לבעלי דרכונים דיפלומטיים רשמיים בין שתי המדינות. ב-4 ביולי 2014 נחתם בסיאול הסכם על שיתוף פעולה בתחומי התרבות, הספורט והחינוך בין שתי המדינות. ב-19 באוקטובר 2018 נחתם בירוואן הסכם להגנה קידום הדדי של השקעות בין שתי המדינות. כ-297 אזרחים דרום קוריאנים התגוררו ברפובליקת ארמניה בשנת 2019.

== יחסי סחר ==
בשנת 2018 הסתכם הסחר בין המדינות ב-35.4365 מיליון דולר, כאשר היבוא מקוריאה הדרומית לארמניה הסתכם ב-35.0789 מיליון דולר, וכלל בעיקר טקסטיל, כלי רכב ואלקטרוניקה, ואילו היצוא מארמניה לקוריאה הדרומית הסתכם ב-357,600 דולר, וכלל בעיקר מזון לבעלי חיים, מינרלים וגומי.

== נציגויות דיפלומטיות ==
* ארמניה מיוצגת בקוריאה הדרומית באמצעות שגרירותה בטוקיו, יפן, ובנוסף מחזיקה קונסוליית כבוד בסיאול.
* קוריאה הדרומית מיוצגת בארמניה באמצעות שגרירותה במוסקבה, רוסיה, ובנוסף מחזיקה קונסוליית כבוד בירוואן.

== הערות שוליים ==
יחסי ארמניה – קוריאה הצפונית

יחסי ארמניה–קוריאה הצפונית הם היחסים הדו-צדדיים בין ארמניה וקוריאה הצפונית.

== סקירה כללית ==
שתי המדינות כוננו יחסים דיפלומטיים ב-21 בפברואר 1992. היחסים בין המדינות לא התרחבו בגלל מחאת ארמניה על הפרות רבות של זכויות האדם בקוריאה הצפונית, תוכנית הנשק הגרעיני והטיפול הקשה באוכלוסיית קוריאה הצפונית. כמה הסכמים לשיתוף פעולה בין המדינות נחתמו במשך השנים.

==קישורים חיצוניים==

== הערות שוליים ==
יחסי נורווגיה – קוריאה הצפונית

יחסי נורווגיה–קוריאה הצפונית הם יחסי החוץ בין נורווגיה לרפובליקה העממית הדמוקרטית של קוריאה (DPRK), הידועה בכינויה קוריאה הצפונית. אף אחת מהמדינות אינה מקיימת שגרירות במדינה האחרת, אם כי בעבר הייתה לצפון קוריאה שגרירות בבירת נורווגיה, אוסלו.<ref name="Lankov2013"></ref>

== היסטוריה ==
כחברה באומות המאוחדות (ועם הפוליטיקאי הנורווגי טריגווה לי שכיהן כהמזכיר הכללי של האומות המאוחדות) ובעלת ברית קרובה של ארצות הברית באמצעות השתתפותה בארגון האמנה הצפון אטלנטית, נורווגיה נכנסה למלחמת קוריאה נגד קוריאה הצפונית בשנת 1951. זה בוצע באמצעות הקמת NORMASH, בית החולים הכירורגי הנורווגי, שפעל עד 1954. פריסה רפואית זו, שכללה 623 אזרחי נורווגיה, הובילה לקשרים חזקים עם קוריאה הדרומית האנטי-קומוניסטית.<ref name="Embassy1"></ref>

בין אפריל לנובמבר 1973, כל המדינות הנורדיות - כולל נורווגיה - כוננו יחסים דיפלומטיים עם קוריאה הצפונית, לאחר מסיבת עיתונאים משותפת של שרי החוץ של המדינות. זו הייתה פריצת דרך עבור המדינה, שכן היא סיימה את בידודה הדיפלומטי במערב אירופה.<ref name="Gills2005"></ref> עם זאת, במהרה התפתחו צרות, עם שערורייה דיפלומטית גדולה שהתרחשה תוך שלוש שנים בלבד. בסוף אוקטובר 1976 תפסה המשטרה הנורווגית דיפלומטים מצפון קוריאה שמוכרים 4,000 בקבוקים של משקאות מוברחים וכמויות גדולות של סיגריות מוברחות. הדיפלומטים, שעקפו את מיסוי האלכוהול הסקנדינבי הקפדני, סחרו את מרכולתם בכבודתם הדיפלומטית. ההערכה הייתה כי שגרירות קוריאה הצפונית בנורווגיה מכרה אלכוהול וטבק לפי שווי שוק שחור של למעלה ממיליון דולר. רשתות דומות התגלו במהירות בדנמרק, שוודיה ופינלנד, וגרמו לסערה תקשורתית. באותו חודש נתפסו דיפלומטים אחרים מצפון קוריאה בנורווגיה כשהם מוסרים כמויות גדולות של חשיש לסוחרי סמים מקומיים, מקרה מוקדם של פעילות אסורה בצפון קוריאה בחו"ל.

במהלך ביקור בשנת 2006 באזור התעשייה קסונג, השגריר הנורווגי בסיאול ארילד בראסטאד התייחס בחיוב לפוטנציאל הפרויקט לפתור את המצב בחצי האי הקוריאני.<ref name="Hankyoreh"></ref> באותה שנה, שגריר צפון קוריאה בסטוקהולם ג'ון אין צ'אן הצהיר כי הוא רוצה שנורווגיה תסייע בתיווך בסכסוך בין צפון קוריאה לקהילה הבינלאומית בנושא הגרעיני. מזכיר המדינה הנורווגי, ריימונד ג'והנסן, התייחס כי הוא שוקל ביקור בקוריאה הצפונית, ורואה בהצהרת השגריר מעניינת מאוד, אך עם זאת הוא תומך באופן מלא בסנקציות הבינלאומיות.<ref name="SvenskaDagbladet"></ref> בשנת 2009, נדחו לנבחרת קוריאה הצפונית בכדורגל נשים אשרות כניסה לנורווגיה כדי להתמודד מול המדינה.<ref name="Football"></ref> במהלך שנת 2014 השגריר הנורווגי החדש בסיאול, 'Torbjørn Holthe', חזר על ביקור קודמו בקסונג.<ref name="Embassy2"></ref> ב-2015 דווח כי חברת AquaGen הנורווגית מכרה ביצי סלמון לממשלת צפון קוריאה לשימוש בחקלאות ימית.<ref name="TheLocal"></ref>

== נציגויות דיפלומטיות ==
* נורווגיה מיוצגת בקוריאה הצפונית באמצעות שגרירותה בסיאול, קוריאה הדרומית.
* קוריאה הצפונית מיוצגת בנורווגיה באמצעות שגרירותה בסטוקהולם, שוודיה.

==קישורים חיצוניים==

== הערות שוליים ==
רידיגר הוצמן

רידיגר הוצמן (בגרמנית: Rüdiger Huzmann; נפטר ב-22 בפברואר 1090) היה הבישוף של העיר שפייר בין השנים 1074 ל־1090.

== ביוגרפיה ==
הוצמן נולד למשפחה המקורבת לשושלת הסאלית , משפחת אצולה באימפריה הרומית הקדושה. הוא שימש כקנון (איש דת וחבר קתדרלה) בקתדרלת שפייר ועמד בראש בית הספר לדת שפעל בה.

בשנת 1074 מונה לבישוף שפייר על ידי היינריך הרביעי, קיסר האימפריה הרומית הקדושה. במאבק האינווסטיטורה הוא עמד לצד הקיסר. בשל נאמנותו לקיסר, הוא נאסר על ידי גרגוריוס השביעי, הובא לרומא ונענש במאסר במנזר.

בתקופתו כבישוף שופצה קתדרלת שפייר, שהייתה חשובה לקיסר עקב קבורתם של בני השושלת הסאלית במקום.

== פריווילגיה ליהודים ==
ביוזמתו של הוצמן התיישבו יהודים בעיר שפייר בשנת 1084. הוצמן הזמין יהודים להתיישב בעיר, והעניק ליהודי המקום כתב זכויות שבו כתב: 

ההתיישבות היהודית בשפייר בעקבות הכרזתו של הוצמן הייתה הפעם הראשונה שבה התיישבו יהודים בעיר זו. היישוב התקיים בפרוור אלטשפייר שבשפייר והיה הגטו העירוני המתועד הראשון.

==קישורים חיצוניים==
* דייוויד מ' צ'ייני, [http://www.catholic-hierarchy.org/bishop/bhutzm.html הבישוף רידיגר הוצמן]

== הערות שוליים ==

קטגוריה:שפייר
קטגוריה:גרמנים
קטגוריה:בישופים קתולים
קטגוריה:ילידי המאה ה-11
קטגוריה:נפטרים ב-1090
יחסי נורווגיה – קוריאה הדרומית

שגרירות קוריאה הדרומית באוסלו
יחסי נורווגיה–קוריאה הדרומית הם היחסים הדו-צדדיים בין נורווגיה וקוריאה הדרומית.

== סקירה כללית ==
בשנת 1951 שלחה נורווגיה בית חולים שדה, כדי לסייע לכוחות האו"ם במלחמת קוריאה. נוכחותם של הנורווגים בתקופה קשה זו יצרה קשרים חזקים בין קוריאנים לנורווגים והביאה לידידות ושיתוף פעולה בין שתי המדינות. בסך הכל שירתו 623 נורווגים ב-NORMASH ובסך הכל טופלו שם 90,000 חולים.

שתי המדינות כוננו יחסים דיפלומטיים ב-2 במרץ 1959. היחסים הלכו והשתפרו בין השנים, וביקורים רשמיים רבים נערכו במהלך השנים, כמו גם כמה הסכמים לשיתוף פעולה שנחתמו בין המדינות.

== יחסי סחר ==
בשנת 2019 הסתכם הסחר בין המדינות ב-35.4365 מיליון דולר, כאשר היבוא מקוריאה הדרומית לנורווגיה הסתכם ב-1.802 מיליארד דולר, וכלל בעיקר כלי רכב וכלי נשק, ואילו היצוא מנורווגיה לקוריאה הדרומית הסתכם ב-1.325 מיליארד דולר, וכלל בעיקר פלטינה, בשר ודגים. באותה שנה קוריאה הצפונית השקיעה בנורווגיה כ-1.96 מיליארד דולר, ואילו נורווגיה השקיעה בקוריאה הדרומית 540 מיליון דולר.

== נציגויות דיפלומטיות ==
* נורווגיה מחזיקה בקוריאה הדרומית שגרירות בסיאול, ובנוסף מחזיקה קונסוליית כבוד בפוסאן.
* קוריאה הדרומית מחזיקה בנורווגיה שגרירות באוסלו.

==קישורים חיצוניים==

== הערות שוליים ==
אלדאיר קינטאנה

אלדאיר אלחנדרו קינטאנה רוחאס (בספרדית: Aldair Alejandro Quintana Rojas) הוא כדורגלן קולומביאני, המשחק בעמדת השוער בקבוצת אתלטיקו נסיונל.

==קריירת מועדונים==
אלדאיר החל את הקריירה שלו ככדורגלן באקדמיה של טולימה, לאחר שעזב את קבוצת הילדים של ריבר פלייט הארגנטינאית, שם יוצג על ידי רדאמל גרסיה, אביו של רדאמל פלקאו ואומן על ידי שוער העבר הארגנטינאי, אובלדו פיליול, בין השנים 2011–2013. לאחר שב-2014 כלל לא שיחק במדי אינדפנדיינטה מדיין, עבר לאתלטיקו פוטבול קלוב שנה מאוחר יותר, שם ערך את הופעת הבכורה שלו כמקצוען. ב-2016 המשיך לשחק בליגה השנייה במדי אורסומרסו ואת הפריצה שלו עשה ב-2018, כאשר הצטרף לאתלטיקו וילה. בשנה הראשונה שיחק רק ארבעה משחקי ליגה, אבל ב-2019 כבר הפך לשוער הראשון של הקבוצה והפגין יכולת טובה מאוד, שהפכה אותו לאחד השוערים הטובים בליגה. בסוף אותו טורניר, נרכש על ידי אתלטיקו נסיונל. בתחילה הפך לשוער שחילק את דקות המשחק שלו עם השוער השני דאז, חוסה קוואדראדו, אך לאחר עזיבתו של האחרון, הפך לשוערה הראשון של הקבוצה.

==נבחרת לאומית==
קיבל את זימון הבכורה שלו לנבחרת ב-27 באוגוסט 2019, כאשר זומן על ידי המאמן קרלוס קיירוש לשני משחקי הידידות מול ו. ביוני 2021 זומן על ידי המאמן החדש של הנבחרת למוקדמות מונדיאל 2022 ולטורניר הקופה אמריקה 2021.

==קישורים חיצוניים==

==הערות שוליים==

קטגוריה:כדורגלני נבחרת קולומביה
קטגוריה:כדורגלנים קולומביאנים
קטגוריה:שוערי כדורגל קולומביאנים
קטגוריה:כדורגלני אתלטיקו וילה
קטגוריה:כדורגלני אתלטיקו נסיונל
קטגוריה:קולומביאנים שנולדו ב-1994
בנדר: ההתחלה

בנדר: ההתחלה הוא סרט קומדיה־הרפתקאות ופעולה משנת 2021, בבימויו של איגור זייצב, המהווה פריקוול לסרט שנים עשר הכיסאות, שהוקדש לדמותו של אוסטאפ בנדר-זדונייסקי. מככבים בו סרגיי בזרוקוב בתפקיד איברהים בנדר, וארם ורדבניאן בתפקיד אוסיפ זדונייסקי.<ref></ref><ref></ref>

הסרט מתרחש בשנת 1919. אידיאליסט צעיר בשם אוסיפ נתקל ברמאי טורקי, איברהים בנדר, שכמו אוסיפ חותר למצוא ממצא מלכותי. אוסיפ לומד מאיברהים חנופה, הטעיה, סחיטה וכוח אכזרי, מתאהב בזרה יפהפייה קטלנית והופך לאוסטאפ בנדר האגדי.<ref></ref>

הסרט שוחרר לאקרנים ב־24 ביוני 2021.<ref>[https://www.vesti.ru/television/article/2566039 Вышел первый трейлер фильма "Бендер: Начало" с Безруковым]</ref> הוא הראשון בטרילוגיה הכוללת גם את בנדר: זהב האימפריה ובנדר: ההונאה האחרונה.
== עלילה ==
שנת 1919. שברי האימפריה הרוסית בוערים באש מלחמת האזרחים. בעודו במוסקבה הקרה, לב טרוצקי רוכש נשק מזרים עכורים, בדרום המחניק פועלים נוכלים בצורה צנועה יותר, אך גם מקסימה יותר. נוכל אחד שכזה, איברהים, נידון למוות, אך ברגע האחרון הוא נמלט מכלאו, קופץ לרכב וממהר על רכבת קיטור לאודסה.

שם, בקברט קטן, עובד אוסיפ, צעיר עם עיניים בוערות ולשון חדה, כקומיקאי רגיל. הוא מעולם לא הכיר את אביו, ואמו מתבדחת על הדימוי התמים וללא רבב וממהרת לאסוף את בנה — הם עומדים להפליג לאיסטנבול. אך אוסטפ אינו זקוק לחוף הטורקי, ובקרוב הוא יחד עם אברהים בנדר, אביו כביכול, יצוד אחר מוט יקר שהיה שייך פעם לצאר ניקולאי עצמו. כאשר גם קומיסרים אדומים, מתנגדי מהפכה לבנים ופושעים מקומיים מעוניינים גם בשריד יקר הערך...

== שחקנים ודמויות ==
* סרגיי בזרוקוב — איברהים בנדר
* ארם וארדבניאן — אוסיפ
* גאריק חרלאמוב
* אלכסדר צקאלו
* יוליה מקארובה
* ארטיום טקאצ'נקו
* יורי קולוקולניקוב

== הפקה ==
הסרט צולם על ידי חברת Sreda, שבבעלות אלכסנדר צקאלו, בהזמנת ערוץ הטלוויזיה רוסיה-1. בנדר: ההתחלה הוא החלק הראשון בסדרה בת 3 סרטים, הסרט השני נקרא "בנדר: זהב האימפריה" והשלישי "בנדר: ההונאה האחרונה". ההנחה היא כי בהמשך תופק סדרה טלוויזיונית על אוסטאפ בנדר.
==ביקורת==
באיזבסטיה כינו את 'בנדר: ההתחלה' "סרט מרתק ומביש." עם זאת, צוין כי הסרט שונה מהותית מהעיבודים הקולנועיים של אילף ופטרוב ונראה כמו חיקוי של סרטי "שודדי הקאריביים"; בזרוקוב משחזר כאן את דמותו של ג'ק ספארו, בעוד דמותו של ורדבניאן נראית חיוורת אף יותר מדמותו של אורלנדו בלום סרטים הללו. צוין גם דמיון הסרט עם סרט ההרפתקאות הסובייטי "כתר האימפריה הרוסית" מ־1971.<ref>[https://iz.ru/1183023/sergei-sychev/kapitan-dzhek-vorobender Капитан Джек ВороБендер]</ref><ref>[https://iz.ru/1183648/sergei-sychev/benderiana-kak-rasshiriaetsia-vselennaia-velikogo-kombinatora Бендериана: как расширяется вселенная великого комбинатора]</ref>

==קישורים חיצוניים==

* [https://smotrim.ru/theme/11786 "בנדר: ההתחלה"] באתר smotrim.ru

== הערות שוליים ==

קטגוריה:סרטים רוסיים
קטגוריה:סרטים ברוסית
קטגוריה:סרטי 2021
קטגוריה:סרטי קומדיה רוסיים
קטגוריה:סרטי פעולה רוסיים
קטגוריה:סרטי דרמה רוסיים
קטגוריה:סרטי הרפתקאות רוסיים
קטגוריה:מלחמת האזרחים ברוסיה
יחסי ארמניה–נורווגיה

יחסי ארמניה–נורווגיה הם יחסי החוץ בין ארמניה ונורווגיה.

== סקירה כללית ==
שתי המדינות כוננו יחסים דיפלומטיים ב-5 ביוני 1992, זמן קצר לאחר עצמאותה של ארמניה מברית המועצות. שתי המדינות חתמו על הסכם ביטול דרישות אשרה לבעלי דרכונים דיפלומטיים. בנורווגיה חיים כ-2,000 ארמנים.

== יחסי סחר ==
בשנת 2019 הסתכם המסחר בין המדינות ב-2.26 מיליון דולר, כאשר היצוא מארמניה לנורווגיה הסתכם ב-10,900 דולר, ואילו היבוא מנורווגיה לארמניה הסתכם ב-2.25 מיליון דולר.

== נציגויות דיפלומטיות ==
* ארמניה מיוצגת בנורווגיה באמצעות שגרירותה בקופנהגן, דנמרק.
* נורווגיה מיוצגת בארמניה באמצעות שגרירותה במוסקבה, רוסיה, ובנוסף מחזיקה קונסוליית כבוד בירוואן.

== הערות שוליים ==
יחסי ברזיל–נורווגיה

יחסי ברזיל–נורווגיה הם היחסים הדיפלומטיים בין הרפובליקה הפדרלית של ברזיל לממלכת נורווגיה. שתי המדינות חברות באו"ם.

== היסטוריה ==
החל מהמאה ה-19, מהגרים נורווגיים החלו להתיישב בברזיל. בשנת 1851, מהגרים נורווגיים היו מהחברים המייסדים של העיר ז'וינווילי במדינת סנטה קטרינה. בשנת 1905 הייתה ברזיל אחת המדינות הראשונות שהכירו בעצמאות נורווגיה לאחר פירוק האיחוד השוודי-נורווגי.<ref name="Relations">[http://www.itamaraty.gov.br/index.php?option=com_content&view=article&id=5609&Itemid=478&cod_pais=NOR&tipo=ficha_pais&lang=pt-BR Brasil-Noruega (in Portuguese)]</ref> מאז, היחסים בין ברזיל לנורווגיה נעשו לבביים, מבוססים על ערכים משותפים ומונחים על ידי כבוד הדדי.
בשנת 1967, אולף החמישי, מלך נורווגיה שהה בברזיל בביקור רשמי. בשנת 1991, הנשיא פרננדו קולור דה מלו הפך לראש המדינה הברזילאי הראשון שביקר בנורווגיה. מאז הביקורים הראשונים התקיימו ביקורים ופגישות רבות בין מנהיגי שתי המדינות. בשנים האחרונות המגעים בין ממשלות, חברות ואנשים פרטיים משתי המדינות התגברו, והעניקו דינמיות למערכת היחסים הדו-צדדית. ברזיל היא אחד השווקים הגדולים ביותר בענפי הספנות והאספקה הנורווגיים, ונורווגיה וברזיל משתפות פעולה באופן הדוק בנושאים ימיים.<ref name="Bilateral">[https://www.regjeringen.no/globalassets/upload/ud/vedlegg/naeringsliv/280311brasilstrategi_webe.pdf The Norwegian Government's strategy for cooperation between Brazil and Norway]</ref>

במהלך שריפות יערות הגשם באמזונאס בשנת 2019, נורווגיה השעתה את התשלומים לקרן אמזון של ממשלת ברזיל (מנגנון שנוצר כדי להגן על יער האמזונאס בברזיל) לאחר עלייה בפגיעה ביערות. נורווגיה הייתה התורמת הגדולה ביותר של הקרן, והעניקה בעשור האחרון כ-1.2 מיליארד דולר. ממשלת נורווגיה הביעה חשש משיעור כריתת היערות מאז שהנשיא ג'איר בולסונארו עלה לשלטון בברזיל. <ref>[https://www.theguardian.com/world/2019/aug/16/norway-halts-amazon-fund-donation-dispute-brazil-deforestation-jair-bolsonaro Norway halts Amazon fund donation in dispute with Brazil]</ref>

== ביקורים רמי דרג ==
[[נשיא ברזיל מישל טמר והמלך הנורווגי החמישי בנורווגיה באוסלו; 2017.]]
ביקורים רמי דרג מברזיל לנורווגיה
* הנשיא פרננדו קולור דה מלו (1991)
* סגן נשיא מרקו מקיאל (2002)
* הנשיא לואיז אינסיו דה סילבה (2007)
* שר החוץ אנטוניו פטריוטה (2013)
* הנשיא מישל טמר (2017)

ביקורים רמי דרג מנורווגיה בברזיל
* המלך אולף החמישי (1967)
* ראש הממשלה גרו הרלם ברונדטלנד (1992)
* ראש הממשלה קיאל מגנה בונדוויק (1998, 2003)
* המלך האראלד החמישי (2003)
* ראש הממשלה ינס סטולטנברג (2008, 2012)
* שר החוץ יונס גר סטיורה (2011)
* שר החוץ בורגה ברנדה (2014)
* נסיך הכתר הוקון (2015)

== הסכמים דו-צדדיים ==
שתי המדינות חתמו על כמה הסכמים כגון הסכם בנושא סחר ושיתוף פעולה כלכלי, תעשייתי וטכני (1978); הסכם למניעת כפל מס (1980) ומזכר הבנות בנושא הוראות טכניות, היגייניות ותברואתיות המסדירות את הסחר הדו-צדדי במוצרי דייג ומוצרי חקלאות ים (2003).
שגרירות ברזיל באוסלו

== נציגויות דיפלומטיות ==
* ברזיל מחזיקה בנורווגיה שגרירות באוסלו. <ref>[http://oslo.itamaraty.gov.br/pt-br/ Embassy of Brazil in Oslo]</ref>
* לנורווגיה מחזיקה בברזיל שגרירות בברזיליה וקונסוליה כללית בריו דה ז'ניירו. <ref>[https://www.norway.no/pt/brasil/ Embassy of Norway in Brasília]</ref>

==קישורים חיצוניים==

== הערות שוליים ==